ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቀዳማይ ሚኒስተር ኣብዪ ኣሕመድ ናብ መዓስከር ታዓሊም ሳዋ በጺሑ 20 ሓምለ 2020 ምንጪ ስእሊ, PMO ቀዳማይ ሚኒስተር ኣብዪ ኣሕመድ፡ ኣብ ኤርትራ ናይ 2 መዓልቲ ናይ ስራሕ ምብጻሕ ኣብ ዝገበረሉ፡ ናብ መዓስከር ታዓሊም ሳዋ ምብጽሑ ተገሊጹ። ቀዳማይ ሚኒሰትር ኣብይ ኣሕመድ፡ ምስ ፕረዚደንት ኢሳይያስ ኣፈወርቂ ናብ መዓስከር ታዓሊም ሳዋ ኣብ ዝበጽሓሉ፡ ንመመረቕታ መበል 33 ዙርያ ሃገራዊ ኣገልግሎት ወተሃደራዊ ሰልፊ ዝለማመዱ ዝነበሩ ተዓላሞ፡ ወተሃደራዊ ኣቀባብላ ገይሮምሉ። ምንጪ ስእሊ, PMO መዓስከር ሳዋ፡ ኣብ 1994 ዝጀመረ ኾይኑ፡ ኣብ ዝሓለፈ 26 ዓመታት ቀንዲ ወተሃደራዊ መዓስከር ታዕሊም ኮይኑ ዘገልግል ዘሎ እዩ። ቀዳማይ ሚኒሰትር ኣብይ ኣሕመድ፡ ቅድም ክብል ናብ ኤርትራ ተደጋጋሚ ምብጻሕ እኳ ኣካይዱ እንተነበረ፡ ናብ'ዚ ወተሃደራዊ መዓስከር ክበጽሕ ከሎ ንፈለማ እዋን እዩ። ናብ ሳዋ፡ መራሕቲ ካልኦት ሃገራት ክበጽሑ'ውን ልሙድ ኣይኮነን። ሚኒስተር ዜና ኤርትራ የማነ ገብረመስቀል፡ እቶም መራሕቲ 'እግረ-መንገዶም' ናብ መዓስከር ሳዋ ከምዝበጽሑ እዩ ኣመላኺቱ። ሕቡራት ኢማራት ዓረብ ናብ ማርስ ሳተላይት ወንጪፋ ኮሮናቫይረስ፡ ኣብያተ ሲነማ ቻይና ድሕሪ ሽዱሽተ ኣዋርሕ ዳግማይ ይኽፈታ’ለዋ ዓቃቢ ሕጊ ኢትዮጵያ፡ ጸብጸብ ኣምነስቲ ‘ግህሰት ሰብኣዊ መሰላት’ ገለ ሓቅነት ኣለዎ ኢሉ ቀዳማይ ሚኒስተር ኣብይ ኣሕመድ ኣብ ኤርትራ ኣብ ዝጸንሓለን ክልተ መዓልታት፡ ናብ ዝተፈለየ ቦታታት ኤርትራ ተዛዊሩ ነይሩ። ብቀዳም ኣብ ዞባ ዘቡብ ኣብ ዝርከብ ዲጋ ገርገራ ብምዝዋር፡ ብፕረዚደንት ኢሳይያስ ተሰንዩ ኣብቲ ከባቢ ዝግብር ዘሎ ትሕተ ቅርጻውን መስንኦዊ ልምዓታትን ከምዝተዓዘበ ተለቪዥን እታ ሃገር ጸብጺባ ነይራ። ብሰምበት፡ ኣብ ስዓታት ናይ ንግሆ'ውን፡ ቀዳማይ ሚኒስተር ኣብዪ፡ ኣብ ዞባ ጋሽ ባርካ ኣብ ዝርከብ ሕርሻዊ ልምዓታትን ዲጋ ከርከበትን ምብጻሕ ኣካይዱ። ፕረዚደንት ኤርትራ ኢሳይያስ ኣፈወርቅን፡ ቀዳማይ ሚኒስተር ኢትዮጵያ ኣብዪ ኣሕመድን ብተደጋጋሚ እናተራኸቡ ስምምዓት ከምዝፈጸሙን፡ ዘተታት ከምዘካየዱን ዝግለጽ እኳ እንተኾነ፡ ስምምዓቶምን ዘተኦምን ግን ዝርዝራቱ ብቕሉዕ ክግለጽ ኣይረኣይን። መብዛሕትኡ እዋን 'ኣብ ክልተኣዊ ርክብን ዞባዊ ጉዳያትን ተዛራሪቦም' ብዝብል ብድፉኑ እዩ ዝግለጽ። ተዓዘብቲ ፖለቲካ፡ ክልቲኦም መራሕቲ ኣብ ክልተ ቀንዲ ጉዳያት ኣድሂቦም ምትሕብባራት ይገብሩ ምህላዎም እዮም ዝግምቱ። እቲ ሓደ፡ ኣብ ጉዳይ ግድብ ህዳሰ ኢትዮጵያን ጉዳይ ፈለግ ኣባይን፡ ፕረዚደንት ኢሳይያስ ኣፍወርቂ ኣብ መንጎ ግብጺ፣ ኢትዮጵያን ሱዳንን ብዘይወግዓዊ መገዲ የሸማግል ምህላዉ ይገልጹ። እቲ ካልኣይን ኣካታዕን ጉዳይ ድማ፤ ፕረዚደንት ኢሳይያስን ቀዳማይ ሚኒስተር ኣብዪ ኣሕመድን ክልቲኦም 'ንህወሓት ከም ጸላኢ ብምርኣይ ነዚ ፖለቲካዊ ሓይሊ ንምጥፋእ ይተሓባበሩ ኣለዉ' ዝብል ግምታዊ ትንታነ እዩ። ክልቲኦም፡ ምስ ህወሓትን መራሕቲ ትግራይን ዘለዎ ምትፍናን ርኡይ እዩ። መራሒ ክልል ትግራይ ደብረጽዮን ገብረሚካኤል (ዶክተር)፡ ብሰምበት ኣብ ዝሃቦ 'ኣብ እዋናዊ ጉዳያት ዘድሃበ' ሰፊሕ መግለጺኡ፡ 'ፖለቲካዊ ተጻብኦታት' ይበጽሖም ምህላዉን እዚ ድማ፡ ነቲ ኣብ ትግራይ ክካየድ ተወጢኑ ዘሎ ምርጫ ንምትዕንቓፍ'ውን 'ዝድለ ምዃኑን' ተዛሪቡ። "ኣብ ዝሓለፈ፡ ብዕሊ እውን 'ናብታ መረጻ እንተኣቲኹም ክትቅጥቀጡ ኢኹም' ዝብል ሓሊፉ እዩ። ዝረኣያ ምንቅስቓሳት ግን ኣለዋ እየን። ካብ ፌደራል'ውን እኒሄ። ወሰና ወሰን'ውን እኒሄ" ኢሉ እቲ መራሒ። ኣብ'ዚ ጉዳይ ድማ፡ 'ብውህደት ይሰርሕ ኣለዉ' ንዝበሎም ሓይልታት ከሲሱ እዩ። "ሻዕብያ ኣሎ። ብልጽግና ኣሎ። ባንዳታት ንብሎም ኣለዉ" ኢሉ። ተዛማዲ ትሕዝቶ ማሕበር ሰብሞያ ሕጊ ኦሮሞ፡ 'ሽልማት ኖቤል ሰላም ኣብዪ ኣሕመድ ክስረዝ' ሓቲቱ20 ሓምለ 2020 ባይቶ ክልል ትግራይ ሓሙሽተ ኣመራርሓ ኮሚሽን ክልላዊ መረጻ ሸይሙ16 ሓምለ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
